bil kørte ind på Kragskovhede I formiddags omkring kl. 10.30 kørte føreren bilen ind på Kragskovhedes område - angiveligt for at vise sig overfor de indsatte. Da han ville køre ud fra området, var der imidlertid stillet en bil, et folkevognsrugbrød i vejen, foruden at bommen var på plads. Det lykkedes imidlertid alligevel føreren, at slippe væk. Der er ikke tale om en fangeflugt, noget som politiet en overgang troede. Bilen er stjålet I stedet viser det sig, at bilen er stjålet og politiet jagter i dette øjeblik bilen i hele Nordjylland. Mercedes sportsvogn 200 SLK Bilen er en sølvfarvet Mercedes 200 SLK sportsvogn, der blev stjålet her til morgen i Århus. Registreringsnummer YN 46566. Det oplyser vagtchefen Frank Liltorp fra Nordjyllands Politi til TV2/Nord. Bilen var i Hirtshals På et tidspunkt blev bilen spottet på en adresse i Hirtshals. Da politiet kom til stedet, var bilen væk, men en patrulje fandt den lidt senere omkring Hjørring. Opgav biljagt Patruljebilen måtte imidlertid opgive at fange bilen, da hastigheden var oppe omkring de 200 kilometer i timen. Omkring Rubjerg Eftersøgningen af bilen kører derfor fortsat på højtryk, og politiet koncentrerer deres kræfter omkring Rubjergområdet. Hvem kører bilen? Politiet ved ikke med sikkerhed, hvem der er fører af bilen. Tv2/Nord har fået oplysninger om, at det skulle dreje sig om en 30-årig mand fra Randers. Han ville angiveligt lige vise sin bil frem, for sine venner i Kragskovhede.
Politiet jagter en stjålet bil rundt i hele Nordjylland.